Gamlakarleby BK

Gamlakarleby Bollklubb (GBK) on vuonna 1924 perustettu kokkolalainen jalkapalloseura, joka on viimeisten vuosien aikana pelannut Kakkosessa. Joukkue pelasi SM-sarjassa viimeksi kaudella 1976 ja Ykkösessä viimeksi kaudella 2007.

GBK:n kotiottelut pelataan Kokkolan keskuskentällä, jonka yleisökapasiteetti on noin 3 000 henkilöä.

 Seuran historiaa 
GBK perustettiin vuonna 1924. GBK:n toiminta keskittyy nykyään jalkapalloon, mutta seuralla on myös ollut jääpallo- ja jääkiekkotoimintaa 1950-luvulle saakka. Jääkiekkojoukkue Kokkolan Hermes, perustettiin 1953, kun GBK:n ja KPV:n jääkiekkoilijat yhdistivät toimintansa.

GBK on pelannut jalkapallon SM-sarjassa kaikkiaan viisi kautta: 1959, 1964, 1965, 1966 ja 1976. Parhaimmillaan joukkue sijoittui neljänneksi kaudella 1965.

GBK on pelannut viime vuodet Kakkosessa, mutta joukkueella on pitkät perinteet myös Ykkösessä. Joukkue varmisti oman lohkonsa voiton II-divisioonassa syyskuussa 2006 ja palasi näin ollen I-divisioonaan kaudeksi 2007.

Vuonna 2000 GBK:sta tuli ensimmäinen naisten beachfutiksen Suomen-mestari ja seuraavana vuonna joukkue uusi mestaruutensa.

 Seuran nykytoiminta 
Seura on kaksikielinen ja sen toiminta koostuu muun muassa valiojalkapallosta, naisjalkapallosta, reservijoukkuejalkapallosta, nuorisojalkapallosta, nappulajalkapallokoulusta, turnaustoiminnasta ja jalkapalloleireistä. Seuralla on myös joukkue vammaisille urheilijoille. Seuralla on yhteensä noin 30 joukkuetta mukana eri sarjoissa. Rekisteröityjen pelaajien määrä on noin 700.

 Kokkola Cup 
GBK järjestää vuosittain heinäkuussa kansainvälisen Kokkola Cup -junioriturnauksen. Kokkola Cup on Suomen toiseksi suurin junioriturnaus Helsinki Cupin jälkeen, ja esimerkiksi vuonna 2015 se kokosi Kokkolaan noin 360 jalkapallojoukkuetta, vuonna 2023 joukkueita oli 453. Kokkola Cup järjestetään talkoovoimin, ja käytännön järjestelyistä huolehtivat seuran toimitsijat ja pelaajien vanhemmat.

 Entisiä pelaajia 

 20px|border Bud Aschman
 20px|border Anders Backman
 20px|border Kenneth Björkskog
 20px|border Kim Huuhka
 20px|border Sasu Iivonen
 20px|border Gennadi Judin
 20px|border Harri Kangasniemi
 20px|border Tom Källström
 20px|border Arvo Lamberg
 20px|border Nikolai Larionov
 20px|border Valeri Chupin
 20px|border Vassili Affanasiev
 20px|border Vadim Zerdev
 20px|border Sebastian Mannström
 20px|border Tom Melarti
 20px|border Kim Nyberg
 20px|border Robert Nylén
 20px|border Christian Nyman
 20px|border Aki Raatikainen
 20px|border Tapio Raatikainen
 20px|border Jussi Roiko
 20px|border Tuomas Uusimäki
 20px|border Asko Uusitalo
 20px|border Esa Viitanen
 20px|border Kenneth Wiik
 20px|border Rainer Wiklund
 20px|border Stefan Ådahl

 Lähteet 

 Aiheesta muualla 
 GBK:n viralliset kotisivut
 Kokkola Cupin viralliset kotisivut

Luokka:Suomalaiset jalkapalloseurat
Luokka:Kokkolalaiset urheiluseurat
Luokka:Vuonna 1924 perustetut urheiluseurat